b'\n_START_ARTICLE_\nSkillingen og dr\xc3\xb8mmen\n_START_PARAGRAPH_\nSkillingen og dr\xc3\xb8mmen (The Moon and the Sixpence) er en britisk film fra 1942, regissert av Albert Lewin. Det er en filmatisering av William Somerset Maughams roman med samme navn. Filmmusikken av Dmitrij Tjomkin ble nominert til Oscar for beste originalmusikk.\n_START_SECTION_\nHistorien\n_START_PARAGRAPH_\nGeoffrmey Wolfe (Herbert Marshall), en forfatter som ligner Maugham, forteller historien om Charles Strickland (George Sanders). En middelm\xc3\xa5dig, tilsynelatende beskjeden aksjemegler i London, Strickland gir plutselig opp sin karriere etter 17 \xc3\xa5r, forlater sin kone ( Molly Lamont) og barn og flytter til Paris. Fru Strickland sp\xc3\xb8r Wolfe om han kan bringe mannen tilbake. Til\xc2\xa0Wolfe!s overraskelse, har ikke Strickland \xc2\xa0dratt avsted med en annen kvinne (som han var blitt fortalt), Strickland reiste fordi han f\xc3\xb8lte seg kallet til \xc3\xa5 bli maler. Han viser ingen anger eller skam over \xc3\xa5 forlate familien sin, og nekter \xc3\xa5 reise tilbake til sitt gamle liv og sin kone og skiller seg fra henne.Til tross for sin sterke misn\xc3\xb8ye med Stricklands uf\xc3\xb8lsomme atferd er Wolfe fascinert._NEWLINE_Flere \xc3\xa5r senere bes\xc3\xb8ker Wolfe Paris for \xc3\xa5 bes\xc3\xb8ke sin venn Dirk Stroeve (Steven Geray). Stroeve er en d\xc3\xa5rlig maler, men en dyktig dommer over andres talent. Stroeve sier at Strickland er en stor maler, selv om han ikke har f\xc3\xa5tt solgt noen av sine arbeider, og s\xc3\xa5 vidt opprettholder livet med str\xc3\xb8jobber. Strickland er syk. Der n\xc3\xa6rmer seg jul og Stroeve overtaler en motvillig Blanche til \xc3\xa5 ta ham inn i deres hjem og gi ham pleie. Etter seks uker kommer kunstneren seg og f\xc3\xb8ler seg hjemme. Han jager til og med verten fra hans eget studio. Da\xc2\xa0Stroeve ber ham forsvinne, forteller han uventet at Blanche er sammen med ham. Stroeve pr\xc3\xb8ver f\xc3\xb8rst \xc3\xa5 f\xc3\xa5 Strickland til \xc3\xa5 forsvinne.\xc2\xa0S\xc3\xa5, etter \xc3\xa5 gjenvunnet \xc2\xa0sin fatning gir han paret leiligheten og forsvinner selv._NEWLINE_Senere gir Strickland opp\xc2\xa0Blanche (han hadde bare tatt henne fordi han \xc3\xb8nsket \xc3\xa5 studere den kvinnelige form), og hun beg\xc3\xa5r selvmord. Selv etter alt dette, tilbyr Stroeve Strickland \xc3\xa5 bo hos sin mor i Holland. Han avsl\xc3\xa5r._NEWLINE_Wolfe reiser til Tahiti, hvor han f\xc3\xa5r h\xc3\xb8re om Stricklands skjebne av kaptein Nichols (Eric Blore) og Tiara Johnson (Florence Bates). Tiara hadde arrangert et m\xc3\xb8te mellom Strickland og sin kusine Ata (Elena Verdugo). De gifter seg, lever lykkelig i Atas hjem og f\xc3\xa5r et barn. Strickland f\xc3\xa5r anledning til \xc3\xa5 male\xc2\xa0s\xc3\xa5 mye som han bare \xc3\xb8nsker._NEWLINE_Da blir Dr. Coutras (Albert Bassermann) budsendt. Han forteller Strickland han har blitt smitter av lepra. Ata nekter \xc3\xa5 forlate ham, og overlater til slutt sitt barn til andre. To \xc3\xa5r senere budsendes dr. Coutras p\xc3\xa5 nytt. Det\xc2\xa0er for sent; Strickland er d\xc3\xb8d i det\xc2\xa0forfalne huset, Coutras blir overveldet av maleriene som pryder hele huset. Han forst\xc3\xa5r, tross sin mangel p\xc3\xa5 kunnskap om kunst, at Strickland har skapt mesterverk. Ata setter fyr p\xc3\xa5\xc2\xa0huset for \xc3\xa5 oppfylle et l\xc3\xb8fte som hun ga sin mann.'